**L'Art del segle XIX: De la tradició a la modernitat**

El segle XIX malgrat ser una època d’intenses i profundes transformacions polítiques (la Revolució francesa i el liberalisme), econòmiques (la Revolució industrial i el capitalisme) i socials (l’aparició del moviment obrer) sempre ha estat a l’ombra dels grans esdeveniments del segle XX de manera que, des d’un punt de vista artístic, s’ha entès com una centúria mancada d’interès a excepció del mediàtic darrer quart de segle amb la irrupció dels Impressionistes.

Sortosament, en els darrers temps una bona colla d’historiadors i historiadores de l’Art han posat en valor el fet que en aquells anys es van posar les bases de la contemporaneïtat i es van iniciar els grans canvis i novetats que naixeran en el segle següent.

Aquest curs pretén situar el segle XIX, les experiències i moviments artístics que s’hi van donar i els seus protagonistes -masculins i femenins- en el lloc de privilegi que els hi correspon en la Història de l’Art europeu.